OLUSUSU
Feesi okugikuuma ng’erabika bulungi, nnina ebintu 8 bye ngoberera omuli;
1 Nginaaba buli ku makya n’akawungeezi. Ate bwe mba nkoze dduyiro, nginaaba amangu ddala nga naakamaliriza.
2 Neesiiga ebizigo ebigonza olususu n’okulukuuma nga luweweevu. Kino nkikola buli lunaku, era ebizigo bya coco butter bye neesiiga.
3 Nneeyoteza olususu omulundi gumu mu wiiki okusobola okuggyamu obutwa bwonna.
4 Sirunaaba na mazzi gookya kuba galwonoona. Ekirala simala kiseera kinene nga ndunaaba okwewala okukala ennyo.
5 Nneewala okulukwatirira buli kiseera naddala ng’engalo zange ziddugala, era neewala okunyiga embalabe.
ENGOYE
Nsinga kwambala engoye eziri mu langi ezaaka naddala emmyuufu, kyenvu mpozzi n’enjeru.
Ntera okwambala ebiteeteeyi ebiraga omubiri naddala ebirina siriiti empanvu oba nga bimpi ddala.
Bwemba nnenda ku mikolo egy’obuvunaanyizibwa ng’embaga, nnyambala ebiteeteeyi ebiwanvu.
ENVIIRI
Enviiri zange nzifaako nnyo, Nzikola ‘litaaki’ buli luvannyuma lwa myezi ebiri.
Kuno kwe ngatta okusiba wiivu naddala ekika kya ‘human’ kubanga zino ziba zifaananira ddala ng’enviiri zange, eweweera, tereeta bbugumu.
Wiivu zino nzigula okuva ku 100,000/- okudda waggulu era ntera kusiba mu langi eya ‘gold’.
ENJALA NZIYONJA
Enjala zange nzirabirira nnyo kubanga abantu oluusi ku njala kwe batuusiza amaaso.
Buli Lwakutaano enjala zange nziyonja ne nzisiigako cutekisi era nga nsinga kusiigako akwatagana ne langi y’olugoye lwemba nnyambadde.
Enjala awamu zimmalako 30,000/- buli lwe nzitwala mu saluuni.
FFIGA
Okukuuma ffi ga kinkakatako ng’omwana omuwala kubanga ffi - ga bw’eteba nnungi kizibu engoye okukunyumira.
Nettanira nnyo okukola ddiyiro kubanga bwe ntuuyana ebicaaafu bifuluma mu mubiri ne nkedeeza ku mugejjo.
Njagala nnyo n’okuwuga kubanga kunnyamba okusala olubuto era bwemba ne situleesi nnendako ku bbiici ne nkuba eddubi.
ENGATTO
Nnyambala nnyo engatto ez’akakondo n’ekika kya weegi nga zino zimpa emirembe okutambuza wadde nga mpanvu.
Engatto zino zambalibwa ku buli lugoye ng’osobola okuziteeka ku mpale ne ku kiteeteeyi.
Nakimuli agamba okwambala ng’olina omuntu gw’olabirako kikuyamba okubeera omwambazi omulungi ng’abakulaba bakwegomba okusinga okweyiiyiza byonna by’oyambala.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn smo_Latn lug_Latn lug_Latn lug_Latn lug_Latn lug_Latn lug_Latn lug_Latn